寄劉乙處士
作者：詹敦仁
朝代：唐

paragraphs: 音問相忘二十秋，天者我輩到南州。
無窮風月隨宜樂，有分溪山取次收。
好語傳來如昨夢，離情欲剖帶春愁。
何時載酒從東下，細與劉君敘昔遊。
（見《永樂大典》卷一三四五○「二寘」「士」字「處士」條〖十四函一百三十七冊〗。
）（按：劉乙字子黃，泉州人。
仕閩爲鳯閣舍人，後棄祁隱安溪鳯髻山。
《全唐詩》卷七百六十三收劉乙詩一首幷殘句二，又卷八百八十六補遺二首。
《全唐詩》詹敦仁詩有《遺子訪劉乙》一首。
劉乙生涯，於此約畧可窺。
）。